|  |  |
| --- | --- |
|

|  |
| --- |
| logo |

 |
|

|  |
| --- |
| עדכון מספר 10: יום ראשון, 23:00, 30.3.20.  **תושבים ותושבות יקרים/ות, לילה טוב,**נפתח בברכת מזל טוב למשפחת דביר לקרן ואבנר על הולדת הבן ולאורה ויונתן על הולדת הנכד. כמיטב המסורת בכפר מנחם תצורף כקובץ הברכה עם החסידה, שתלויה בימים כתיקונם בחדר האוכל. **עדכונים שוטפים:** **איכות הסביבה:**קרטוניםכפי שכבר פורסם צריכת הקרטונים בתקופה זו מוגברת, הקרטוניות מתמלאות בקצב מהיר יותר. שימו לב כי ישנן קרטוניות ריקות נוספות ברחבי היישוב - ביה”ס האלה, צפית ובית הבנים. נבקש לשטח את הקרטונים כדי להימנע מעומס בפינת המחזור. **כלבו**: נמשיך ונבקש לא להגיע לכלבו ובנוסף יש לרכז קניות. ישנו עומס אדיר על עובדי הכלבו וזה פוגם במתן שירות סדיר לכלל הקהילה. אנא התחשבותכם/ן. נסו לאמץ קנייה מרוכזת פעם ביום או ביומיים. לגבי חלוקת המצרכים בקרטונים - מתוך הבנה שהקרטונים לא יכולים לעבור חיטוי וכדי לשמור על בריאות כולנו – חלוקת מצרכים בודדים תעבור לחלוקה בשקיות חד פעמיות. בימים אלה ננסה לגבש פתרון מתאים גם לכמות מצרכים גדולה. **עדכון כלכלי:**בימים אלה ממשיכים לבחון את ההתנהלות הכלכלית הן מצד האגודה והן מצד המזכירות. נציין כי עיקר המשאבים הכלכליים לטובת הקהילה מוסטים כעת מתקציב התרבות. נבחנות אפשרויות כלכליות נוספות להתאמת המצב לצרכי הקהילה. פרסום על כך בהמשך. **מכבסה:** המכבסה ממשיכה לתפקד כרגיל. **אורחים ומבקרים:** לקראת הפסח הקרב ובא ובהתאם להנחיות המדינה נבקש לשמור על ההנחיות לפיהם יש לשהות רק עם המשפחה הגרעינית. כך נכון גם כעת ובפרט בפסח.**החינוך החברתי:**נעדכן כי בימים אלה כנרת אמויאל מרכזת את הקשר עם עובדי החינוך שיצאו לחל"ת ובמקביל בונה ומתכננת את היום שאחרי הקורונה. **כבכל עדכון תודה רבה לצוותים הרפואיים שעושים לילות כימים למען בריאות כולנו, ולמתנדבים והמתנדבות שנרתמים יום יום בסיוע ותפעול המכלולים השונים בזכותכם השגרה מתאפשרת.**שימרו על בריאותכם וכמובן על מצב רוח חיובי, אנחנו כאן לשאלות והצעות. שלכן/ם,צוות הנהגה ישובית  |

 |